ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
-Καλησπέρα. -Καλησπέρα.
Το Terrace House είναι μια εκπομπή για έξι αγνώστους που ζουν μαζί,
και παρατηρούμε πώς συμπεριφέρονται.
Τους δώσαμε ένα όμορφο σπίτι και αυτοκίνητα.
-Δεν υπάρχει σενάριο. -Ναι.
Στο προηγούμενο επεισόδιο...
Ένα αγόρι ονειρεύεται να γίνει ο Σπάιντερμαν.
Είναι έξι ετών, σωστά;
Δεν λες ότι θέλεις να γίνεις ηθοποιός, αλλά ότι θέλεις να γίνεις ο Σπάιντερμαν.
Θες να μπορείς να πετάς ιστούς απ' τα χέρια σου.
Αναρωτιέμαι αν είναι κάτι που πρέπει να λες στον κόσμο.
Θα ήθελα να έχεις πιο ρεαλιστικούς στόχους.
Οι γυναίκες στο σπίτι συμφωνούν
πως είναι πολύ ανώριμος και δεν δείχνει να καταλαβαίνει.
-Όντως. -Τους ξυπνάει το μητρικό ένστικτο
και του μιλάνε πολύ ευγενικά για να τον παρακινήσουν.
Σίγουρα θα ελπίζουν να σταματήσει να κάνει σαν παιδάκι.
Ειδικά εφόσον και οι τρεις κοπέλες είναι πολύ δυναμικές.
-Είναι ανεξάρτητες. -Μετά, είδαμε...
-Θυμάμαι. -Το ραντεβού της Χαρούκα με τον Γιούσουκε.
Για να είμαι εντελώς ειλικρινής,
-με ενδιαφέρεις ερωτικά. -Μάλιστα.
Οπότε, αν θα ήθελες να βγούμε και τρίτη φορά,
θα μπορούσε να είναι ραντεβού ενώ ξέρεις ότι ενδιαφέρομαι;
Μπορούμε να πάμε να δούμε τα πυροτεχνήματα.
Σε συμπαθώ πολύ,
αλλά αυτήν τη στιγμή μου αρέσεις ως άνθρωπος,
όχι ως άντρας.
-"Ως άνθρωπος"; Τι λέει; -Δεν της αρέσει.
Είναι πλέον σύνηθες να βλέπουν τον Γιούσουκε σαν φίλο.
Απελπίζομαι το ίδιο μ' εκείνον όποτε συμβαίνει.
Και ήταν λάθος της Χαρούκα που του είπε
ότι της αρέσουν αγόρια που θυμίζουν ζωάκι, σαν αυτόν.
-Ήταν σκληρό. -Πίστεψε ότι της αρέσει.
-Του έδωσε ελπίδες. -Ακριβώς.
Μετρούσε χαρακτηριστικά που της αρέσουν και νόμιζε πως είχε μπίνγκο.
Φυσικά.
Αλλά έπαιζε σε λάθος αίθουσα.
"Τι; Είμαι σε λάθος αίθουσα;
Δηλαδή, δεν έκανα μπίνγκο;"
-Είναι λογικό να πας με τη στιγμή. -Έτσι νομίζω.
Το παρατράβηξε.
Αναμενόμενο να εκφράσει κάποιος τα συναισθήματά του σε ένα ραντεβού.
-Κι εγώ θα το έκανα. -Είναι το λογικό.
Ναι, θέλεις να αισθανθεί ο άλλος καλά. Αλλά θέλεις και να αρέσεις.
Κατάλαβα. Είναι σαν το ψάρεμα.
-Έριχνε το δόλωμα. -Στη συνέχεια...
Τελείωσε για μας το ρομαντικό ταξίδι της Ρισάκο και του Κένι.
-Χάρη σ' αυτούς, έχουμε δύο νέα άτομα. -Γυρνάμε σελίδα.
Οι νέοι φαίνονται δυναμικά άτομα.
Θα γράφω κανονικά σε περιοδικό από τα τέλη του Οκτωβρίου.
Μέσα απ' το παιχνίδι, θα μπορέσω να εκπληρώσω τους στόχους μου
και να κάνω το όραμά μου πραγματικότητα.
-Μάλλον είναι Ιταλός. -Ναι, Ιταλός.
-Και δημιουργός μάνγκα. -Τον είδαμε να σχεδιάζει.
Αφού τους ενδιαφέρει και τους δύο η τέχνη, ίσως τραβήξει το ενδιαφέρον της Κάορι.
Ζει απ' τη τέχνη του.
Είναι Ιταλός και είδαμε το μισό του πρόσωπο.
-Ωραίο δέρμα. -Δεν τον είδαμε καλά.
Πρέπει να δούμε το άλλο μισό.
Πρέπει. Μπορεί το κούτελό του να φτάνει ως εδώ.
-Σοβαρά; Εδώ; -Ναι, ποτέ δεν ξέρεις.
Πού να ξέρουμε; Δεν μπορούμε να ξέρουμε.
Τι ελπίζεις να κερδίσεις απ' αυτό, Έμι;
-Θα ήθελα να ερωτευτώ. -Σοβαρά;
-Χαριτωμένη φαίνεται. -Μάλλον φοιτήτρια που ψάχνει τον έρωτα.
-Να δούμε; -Βλέπουμε;
-Θα δούμε τα πρόσωπά τους. -Πρέπει.
Τι θα κάνουμε αν αυτός έχει αφύσικα μεγάλο κούτελο;
Θα ανεβαίνει αργά το πλάνο.
Είναι τεράστιο! Ατελείωτο.
Με ευρυγώνιο φακό μπορούμε να τον πιάσουμε ολόκληρο.
15η ΕΒΔΟΜΑΔΑ
Η ΑΞΙΑ ΤΟΥ ΑΝΘΡΩΠΟΥ ΚΑΘΟΡΙΖΕΤΑΙ ΑΠΟ ΤΟ ΕΡΓΟ ΤΟΥ
-Κοίτα κόσμος. -Πάρα πολλά άτομα.
-Καλοκαιρινές διακοπές. -Κάνει πολλή ζέστη.
-Ναι. -Έχει ζέστη.
ΓΚΑΛΕΡΙ SO1 ΧΑΡΑΤΖΟΥΚΟΥ, ΤΟΚΙΟ
-Αυτό εδώ είναι; -Εδώ;
Μεγάλη ουρά.
Βλέπω την Κάορι.
-Ευχαριστώ που ήρθατε. -Παρακαλώ.
-Σε στηρίζουμε. -Ευχαριστώ πολύ.
-Δεν την έχω ξαναδεί να δουλεύει έτσι. -Ούτε εγώ.
-Το μπαλέτο. -Ναι.
Αυτό εδώ είναι το αγαπημένο μου.
Η Κάορι είπε πως στο μετρό στη Νέα Υόρκη τα σκυλιά μεταφέρονται μόνο σε τσάντα.
Η ιδιοκτήτρια αισθάνθηκε άσχημα,
και άνοιξε τρύπες σε μια τσάντα ΙΚΕΑ για τα πόδια του.
Τέλειο.
-Αστείο δεν είναι; -Υπέροχο.
-Την είδα που το σχεδίαζε. -Ναι, το θυμάμαι.
-Γνωστό φαίνεται. -Σκύλος ασφάλειας αεροδρομίου;
Εδώ είστε, παιδιά.
-Πολύ καλή δουλειά. -Ευχαριστώ που ήρθατε.
-Ευχαριστώ πολύ. -Τα λέμε σπίτι;
-Τα λέμε σπίτι. -Εντάξει.
-Τα λέμε. -Γεια.
11:30 μ.μ.
-Πολλή ζέστη σήμερα. -Ναι, αλλά αύριο...
-Θα βρέξει; -Έρχεται τυφώνας.
-Βροχή; -Τυφώνας.
-Άρα, θα φέρει βροχή; -Ναι, θα βρέξει.
Αλλά θα φυσάει και πολύ.
Σωστά, βροχή με αέρα.
-Ήρθα. -Τι ωραία που είσαι.
-Γεια σας. Ήρθα. -Πού ήσουν έτσι καλοντυμένη;
Είχαμε δεξίωση για τα εγκαίνια της γκαλερί.
-Οπότε στολίστηκα λίγο. -Τι ωραία.
-Τέλεια η έκθεση. -Ναι, μπράβο.
Ευχαριστώ που ήρθατε.
-Ήταν φανταστικά, έτσι δεν είναι; -Ναι.
Ήταν τέλειο να βλέπω τους ανθρώπους που με εκτιμούν ως καλλιτέχνη
να με συγχαίρουν για την εξέλιξή μου.
-Σαν να κατέκτησες έναν στόχο. -Ακριβώς, ναι.
Κι ανυπομονώ για τα επόμενα βήματά μου.
Μεγαλύτερη γκαλερί;
Ναι, θα ήταν τέλεια να κάνω κι άλλη έκθεση.
Αλλά πρέπει να ξανασκεφτώ τη δουλειά
των τελευταίων τριών ετών και να δω πώς θα προχωρήσω.
-Νομίζω καταλαβαίνω. -Υλοποίησες έναν στόχο σου.
Ναι, και το συζήτησα λίγο με τον Σοχέι...
Ανέκαθεν ήταν όνειρό μου να δουλέψω με την Hermès.
Πρόσφατα, ήρθα σε επαφή με κάποιον από την εταιρεία.
Παρότι δεν έχει κανονιστεί τίποτα, όταν συνέβη αυτό,
ένιωσα πως ακολουθούσα τον σωστό δρόμο για να υλοποιήσω το όνειρό μου.
Άσχετα απ' το αν θα συμβεί.
Άρχισα να σκέφτομαι "Αν δουλέψω μαζί τους, τι κάνω μετά;"
Αρχίζω να σκέφτομαι περισσότερο το μέλλον.
Είναι τέλειο που έφτασες ως εδώ.
-Το δούλευα καιρό. -Ναι.
Χρειάζεται προσπάθεια κι επιμονή.
Τρομερό.
ΣΙΝΤΖΟΥΚΟΥ, ΤΟΚΙΟ
ΑΚΑΔΗΜΙΑ ΨΥΧΑΓΩΓΙΑΣ
Όταν σου είπα για το εργαστήρι,
νόμιζες πως ήταν εργαστήρι υποκριτικής, σωστά;
Τελικά, το διάβασα λάθος και είναι μάθημα πολεμικών τεχνών.
Οπότε, θα δούμε πώς να κάνουμε σκηνές μάχης.
-Πολεμικές τέχνες; -Έτσι φαίνεται.
-Δεν έχω ξανακάνει. -Θα τα καταφέρεις. Ας προσπαθήσουμε.
-Θα είναι ενδιαφέρον για τον Ρούκα. -Καλά λες.
-Θέλει να μπει στη Marvel. -Να γίνει ο Σπάιντερμαν.
-Γεια. -Τι λέει;
Δεν είναι μάθημα υποκριτικής, αλλά σκηνών μάχης.
Ναι. Μου το είπες χθες.
-Ας ξεκινήσουμε με τις βασικές γροθιές. -Εντάξει.
Ένα...
δύο...
τρία...
τέσσερα...
πέντε...
έξι...
επτά...
οκτώ...
Και τέλος.
Τώρα, ας βάλουμε και μια ιστορία από πίσω.
Θα είμαι ο τύπος που πήγε με την κοπέλα σου.
ΚΟΤΑΡΟ ΓΙΟΣΙΝΤΑ, 48 ΕΚΠΑΙΔΕΥΤΗΣ
-Η κοπέλα σου... -Εσύ είσαι;
-Τι; Δεν έκανα τίποτα. -Την έπεσες στη δικιά μου;
-Όχι, αυτή με κάλεσε. -Τι πράγμα;
Είσαι αστείος;
Άσε με.
Αξιοθρήνητος καβγάς.
Και απατημένος και δαρμένος.
Πάμε σε άλλο ζευγάρι.
-Έφαγες τη φλαν μου; -Όχι.
-Την είχα στο ψυγείο. -Την έφαγα, αλλά δεν είχε το όνομά σου.
Όλη μέρα περίμενα πώς και πώς να τη φάω.
-Πού να το ξέρω εγώ; -Πώς τόλμησες;
Τι δικαιολογία είναι αυτή;
Σε βαριέμαι πάρα πολύ, κάθε μέρα τα ίδια.
-Αν δεν το αγόρασες, μην το τρως. -Σκάσε, μωρή.
Δεν την αγόρασες.
Με εκνευρίζεις!
Ο πιο έντονος καβγάς ανάμεσα σε αδέρφια.
-Αδελφική διαμάχη. -Το πιάσατε.
Πάμε κάτι απλό. Καβγάς ανάμεσα σε αλήτες στον δρόμο.
-Το 'χετε; -Αλήτες;
Μπορείς; Μην το σκέφτεσαι πολύ. Πάμε.
Πού είναι τα λεφτά μου;
Γιατί γελάς;
Εμπρός.
Πλήρωνε.
-Εντάξει. Ωραία. -Εντάξει.
Σου κάνει φασαρία για λεφτά κι εσύ χαμογελάς.
Κατάλαβες;
Αν είναι έτσι ο χαρακτήρας σου, εντάξει...
ΧΑΡΑΤΖΟΥΚΟΥ, ΤΟΚΙΟ
ΧΑΡΑΤΖΟΥΚΟΥ ΧΟΥΤΕ ΨΗΤΟΠΩΛΕΙΟ ΚΑΙ ΜΠΑΡ
8:00 μ.μ.
-Γιούσουκε; Γεια. -Γεια, τι κάνεις;
-Πώς είσαι; Όλα καλά; -Καλά είμαι.
Ευχαριστώ που ήρθες.
-Εννοείται. -Συγγνώμη που ήταν τελευταία στιγμή.
Κάλεσα τη Χαρούκα να παίξει γιουκαλίλι στο στούντιο που συχνάζω.
ΓΙΟΥΣΟΥΚΕ ΑΪΖΑΟΥΑ, 20 ΠΑΙΖΕΙ ΓΙΟΥΚΑΛΙΛΙ
ΑΒΙΑΝ ΚΟΥ, 28 ΥΠΑΛΛΗΛΟΣ ΣΕ ΜΠΟΥΤΙΚ
Εκείνη τη μέρα, μου είπε
πως δεν με βλέπει ερωτικά.
Νομίζω πως βιάστηκες και μάλλον το πήγες όλο πολύ γρήγορα.
Το παθαίνω συχνά. Με βλέπουν σαν το καλό παιδί,
αλλά μέχρι εκεί.
Αποφάσισες αν θα πας στη γιορτή με τα πυροτεχνήματα;
-Μαζί της; -Σκέφτομαι να πάω.
Αν είναι να απογοητευτείς πάλι, δεν νομίζω πως πρέπει να πας.
Θα ήθελα να αποκτήσω...
κι άλλες αναμνήσεις μαζί της...
και να φύγω χωρίς να μετανιώνω.
Θα ήταν ωραίο να το πετύχω αυτό πριν φύγω.
Σου άρεσε το μάθημα;
Ναι.
Πέρασα ωραία και ήταν καλή άσκηση.
-Η Χαρούκα μπήκε στο πετσί του ρόλου. -Ναι, είναι επαγγελματίας.
Είναι άλλο άτομο όταν παίζει.
Είναι λίγο σκληρή μαζί σου τώρα τελευταία;
Δεν είναι ότι μου έκανε κήρυγμα ακριβώς...
-Αλλά τα είπατε, σωστά; -Ναι.
Ξέρω πως δεν είμαι καλός στο να εξηγώ πράγματα.
Οπότε δεν νομίζω πως κατάλαβε τι έλεγα.
Νόμιζα πως έλεγα ξεκάθαρα ότι έχω μεγάλα όνειρα.
Αλλά εκείνη νόμιζε...
ότι ακουγόμουν σαν παιδάκι με φανταστικά όνειρα.
Λες και της έλεγα ότι θέλω να γίνω ο Σούπερμαν όταν μεγαλώσω.
Έτσι το πήρε.
Η συζήτησή μας με έκανε να σκεφτώ.
Για παράδειγμα, λέω πως θέλω να πάω στη Marvel, ενώ δεν μιλάω Αγγλικά.
Οπότε σκέφτομαι να αρχίσω μαθήματα.
Και τέτοια.
Τι έχει μεγαλύτερη αξία για σένα στη ζωή;
Τι εκτιμώ περισσότερο; Δύσκολη ερώτηση.
Το σκέφτομαι πολύ τώρα τελευταία.
Από τότε που μπήκα σ' αυτό το σπίτι,
ακούω διάφορα για τις επιλογές μου όσον αφορά την καριέρα μου.
Και παρότι μου έχουν πει πράγματα που είναι πολύ λογικά,
δεν μου 'ρχεται να κάνω κάτι. Αναρωτιέμαι "Είμαι τόσο πεισματάρης;"
Δεν είναι αυτό, νομίζω.
Νομίζω πως στη ζωή εκτιμάμε διαφορετικά πράγματα.
Η καριέρα δεν είναι ό,τι σημαντικότερο για μένα.
Για εμένα σημαντικό θα ήταν,
αν κάποτε κάνω οικογένεια, να μην υποφέρουν.
Οπότε, η δουλειά είναι ένα εργαλείο για να συντηρώ την οικογένειά μου.
Ακόμη κι όταν το θέμα συζήτησης ήταν το ανώριμο όνειρό σου,
εστιάζατε πάλι στη δουλειά.
Οι γυναίκες δίνουν μεγάλη σημασία στην καριέρα του άντρα.
Λες και η αξία του έχει να κάνει με το τι έχει πετύχει επαγγελματικά.
-Κατάλαβα. -Απογοητεύτηκα όταν το κατάλαβα.
Τώρα που το σκέφτομαι, καταλαβαίνω τι σε έκανε να το σκεφτείς.
Σημασία έχει μόνο να δουλεύουμε. Έτσι γινόμαστε δημοφιλείς.
Δεν βρίσκεις; Μόνο για τη δουλειά μιλάνε με τέτοιο πάθος.
Ισχύει.
-Μάλλον φαινόμαστε αναξιόπιστοι. -Μάλλον.
ΚΑΟΡΙ ΓΟΥΑΤΑΝΑΜΠΕ, 29 ΕΙΚΟΝΟΓΡΑΦΟΣ
ΣΟΧΕΪ ΜΑΤΣΟΥΖΑΚΙ, 25 ΗΘΟΠΟΙΟΣ
ΧΑΡΟΥΚΑ ΟΚΟΥΓΙΑΜΑ, 24 ΗΘΟΠΟΙΟΣ
ΡΟΥΚΑ ΝΙΣΙΝΟΪΡΙ, 20 ΕΜΠΟΡΟΫΠΑΛΛΗΛΟΣ
TERRACE HOUSE ΤΟΚΙΟ 2019-2020
11:30 π.μ.
-Πεθαίνω της πείνας. -Ναι.
Έχουμε κιμά και τορτίγιες.
Τι πράγμα;
Ψητά και τορτίγιες;
Όχι ψητά και τορτίγιες.
Είπε πως έχουμε κιμά και τορτίγιες.
Μπορούμε να φτιάξουμε πάλι τάκος.
-Τάκος; -Τάκος.
Έχουμε καυτερή σάλτσα;
Ναι;
Γεια, είμαι η καινούργια.
Εντάξει, μια στιγμή, παρακαλώ.
Κοπέλα είναι.
Γεια.
-Γεια σου. -Γεια.
Να αφήσω εδώ τη βαλίτσα;
-Ναι, μια χαρά. -Εντάξει, ευχαριστώ.
-Είμαι η Έμικα Μιζουκόσι. -Έμικα;
-Έμικα. -Ναι.
-Χαίρω πολύ. -Κι εγώ.
Είναι κάτι καινούργιο. Έχω άγχος.
Κι εγώ, πολύ.
-Λογικό. -Εκείνη έχει λόγο να αγχώνεται.
Με τι ασχολείσαι;
-Είμαι φοιτήτρια. -Μάλιστα.
-Άρα, είσαι γύρω στα 18; -Όχι.
Είμαι 21.
-Είστε συνομήλικοι. -Θα κλείσω τα 22 σύντομα.
-Δύο χρόνια μεγαλύτερη. -Ναι.
ΕΜΙΚΑ ΜΙΖΟΥΚΟΣΙ, 21 ΦΟΙΤΗΤΡΙΑ
-Έκλεισες τα 20; -Θα κλείσω τα 21.
-Είσαι έναν χρόνο μικρότερος. -Μόνο.
Μάλιστα.
Γεια.
-Έχω πολύ άγχος. -Συγγνώμη, δεν βοηθάω.
Συγγνώμη που εντείνω το άγχος σου.
-Έχεις φάει; -Όχι ακόμη.
Τώρα λέγαμε πόσο πεινάμε κι εμείς.
Να φάμε;
-Τέλεια. -Ας φάμε.
Πάω για ψώνια, τότε.
-Να έρθω κι εγώ; -Όχι.
Γιατί δεν την ξεναγείς στο σπίτι;
-Να τακτοποιηθεί στο δωμάτιο. -Μπορεί...
-Μπορεί να είναι ακατάστατο. -Ευχαριστώ.
-Πολύ βαριά. -Βοήθα, Ρούκα.
-Είναι πολύ βαριά. -Θα την πάρω εγώ.
Ευχαριστώ πολύ.
-Μπορείς; -Ευχαριστώ.
-Πολύ γλυκιά. -Έμικα!
-Είναι λεπτή. Φοιτήτρια. -Πολύ αδύνατη.
-Αναρωτιέμαι τι άνθρωπος είναι. -Κι εγώ.
-Η Έμικα. -Δεν μπορούμε να πούμε πολλά.
Ιδιαίτερο όνομα.
Νιώθω πως κρύβει μια άγρια πλευρά.
-Δείχνει καλή κι ευγενική. -Σίγουρα;
-Νομίζω πως είναι άγρια. -Δεν ξέρουμε.
Πριν το ξεχάσω, με εντυπωσίασε η έκθεση της Κάορι.
-Τεράστια επιτυχία. -Σε γνωστό μέρος.
Νόμιζα ότι ήταν ουρά για τσάι.
Είναι πιο δημοφιλής κι απ' το τσάι.
-Δύσκολο αυτό που κατάφερε. -Ναι.
Τέτοια επαγγελματική επιτυχία πρέπει να μετρίασε το άγχος της.
Η Χαρούκα κατάφερε να πείσει τον Ρούκα να πάει σε εργαστήρι.
Προσπαθεί να τον βοηθήσει με τη Marvel.
-Κι αυτός όλο χαχάνιζε. -Ναι.
Θα ντρεπόταν.
-Συμφωνώ. -Δεν θέλει να γίνει ηθοποιός;
Είπε πολύ ξεκάθαρα πως δεν είναι ο στόχος του.
Θέλει να πετάει ιστούς.
Αλλά είπε πως πέρασε καλά,
οπότε, ίσως αυτό ξυπνήσει το ενδιαφέρον του για την υποκριτική.
Όπως και να 'χει, η παρεξήγηση παραμένει.
Η Χαρούκα τού δίνει τις ίδιες συμβουλές
επειδή, όπως είπε ο ίδιος, δεν μπορεί να εκφραστεί σωστά.
-Έτσι το αντιλαμβάνεται. -Πρόβλημα.
Δύσκολα καταλαβαίνει.
Η θεωρία του Σοχέι ήταν επίσης...
Η σκέψη ότι οι γυναίκες νοιάζονται μόνο για την καριέρα...
Πως μόνο αν έχεις καριέρα θα ελκύεις γυναίκες.
-Δεν είναι αυτό... -Είπαν κάτι τέτοιο οι κοπέλες;
-Ό,τι να' ναι υποθέτει. -Ναι, δεν καταλαβαίνει.
Δεν λένε "Πρέπει να δουλεύεις πιο σκληρά".
Ρωτούσαν πώς βλέπουν γενικά τη ζωή
και τι τους ενδιαφέρει αρκετά ώστε να το κάνουν επάγγελμα.
Που σημαίνει πως τζάμπα συμβουλές έδιναν.
-Τίποτα δεν κατάλαβαν. -Λέξη.
Η θέση του Σοχέι ως προς την εργασία...
Θέλει αρκετά χρήματα ώστε να μην πεινάσει.
Είναι ικανοποιημένος με διάφορες δουλειές που να του προσφέρουν αρκετά χρήματα
-ώστε να στηρίζει την οικογένειά του. -Δεν διαφωνώ.
Θέλει να περνάει χρόνο με την οικογένεια.
-Δεν είναι κακό. -Θεωρητικά, είναι μια χαρά.
Αλλά όταν λέει πως θέλει να ασχολείται με διάφορα πράγματα,
ακούγεται αδιάφορος και υπεροπτικός.
Λες και είναι καλύτερος απ' τους άλλους κι έχει αμέτρητες ευκαιρίες.
Δεν είναι ωραίο όταν σνομπάρει
άτομα που επικεντρώνονται στην καριέρα σε έναν χώρο.
Σωστά.
Πρέπει να αποδέχεται τις επιλογές τους.
Επίσης, έχει πολύ μεγάλη ιδέα για τον εαυτό του.
Όταν βλέπει άλλους να διαφωνούν, κάθεται στην άκρη
και λέει "Δεν έχετε κάτι καλύτερο να κάνετε;"
Συμπεριφέρεται σαν να έχει λύσει όλα τα θέματά του.
Είναι καλόκαρδος, αλλά ώρες ώρες είναι πολύ κυνικός.
-Μπορεί να συμβεί στον καθένα. -Άνθρωποι είμαστε.
-Κανείς δεν είναι τέλειος. -Σωστά.
-Και έχει τέλειο δέρμα. -Είναι αυτό σημαντικό;
-Και ο Ρούκα έχει τέλειο δέρμα. -Όντως.
Είναι πολύ όμορφος όταν τον βλέπουμε ανφάς.
Δεν κουράζεσαι ποτέ.
Στην πρώτη σκηνή, είπε "Είναι κούκλος" τουλάχιστον τρεις φορές.
Ναι, μου έχουν πει πως είναι ενοχλητικός ο έρωτάς μου.
-Ήρθα. -Καλώς τον.
-Πολλή ζέστη. -Ας μαγειρέψουμε.
-Ευχαριστώ που ψώνισες. -Ναι.
-Σ' αρέσουν τα τάκος; -Ναι.
Εσύ να κάτσεις να χαλαρώσεις.
Θα μαγειρέψω εγώ.
Εντάξει.
Πρέπει να ψιλοκόψω τα κρεμμύδια.
-Μπορώ να το κάνω εγώ. -Ευχαριστώ.
Ψάχνεις δουλειά;
-Σκοπεύω να αρχίσω του χρόνου. -Μάλιστα.
Αρχικά, σχεδίαζα να κάνω ένα εξάμηνο διάλειμμα το φθινόπωρο.
Τι θα κάνεις τότε;
Ταξίδια, ελπίζω.
Συνεργάζεσαι με πρακτορείο ταλέντων;
-Όχι, είμαι μια απλή... -Κατάλαβα.
Απλή φοιτήτρια.
Είσαι αγχωμένος, Ρούκα;
-Ναι, δεν μιλάς πολύ. -Όχι, δεν είμαι αγχωμένος.
-Αυτό τρώγεται; -Ναι.
Όλο το μαρούλι τρώγεται.
-Έχεις κάθε μέρα μαθήματα; -Όχι, πολύ σπάνια πηγαίνω.
Τελείωσε το εαρινό εξάμηνο και έχουμε διακοπές.
Αλλά και πριν, είχα μαθήματα μόνο δύο φορές την εβδομάδα.
Άρα, κάθε βδομάδα, είχα πέντε μέρες ξεκούραση.
-Μυρίζεις πολύ όμορφα. -Αλήθεια;
Συνήθως φοράω άρωμα, αλλά τώρα κατάλαβα
ότι ξέχασα να βάλω σήμερα.
Κάτι μυρίζω όμως.
-Ιδέα μου ήταν; -Δεν μύρισα κάτι.
Θα 'ναι της φαντασίας σου.
-Φαίνεται πεντανόστιμο. -Ελπίζω να είναι καλό.
-Βγαίνεις με κανέναν; -Όχι, είμαι μόνη.
Πόσον καιρό είσαι μόνη;
-Περίπου ενάμιση χρόνο. -Αλήθεια; Αρκετός καιρός.
Τι τύπος ανθρώπου σου αρέσει;
-Μου αρέσει να κυνηγάω εγώ τον άλλον. -Αλήθεια;
Δεν θέλεις να σε κυνηγούν;
Δεν νομίζω. Είμαι λίγο δύσκολη.
Έβγαινες με κάποιον απ' το σχολείο;
Όχι, συνήθως βγαίνω με μεγαλύτερους.
Αλήθεια;
Πόσο μεγαλύτερους;
Με τον μεγαλύτερο είχαμε επτά χρόνια διαφορά.
Νομίζω είχαμε επτά χρόνια διαφορά όταν ήμουν στο λύκειο.
-Τι πράγμα; -Ήμουν στο λύκειο
κι εκείνος τελείωνε το πανεπιστήμιο.
-Σου αρέσουν οι μεγαλύτεροι; -Δεν έχω περιορισμούς.
Δεν μ' αρέσουν αποκλειστικά οι μεγαλύτεροι.
-Καλή όρεξη. -Πολύ νόστιμο.
Πότε έχεις γενέθλια;
-Τον Φεβρουάριο. -Μπορεί να έχουμε κοντά.
-Είσαι Ιχθύς; -Είμαι Υδροχόος.
Τι ομάδα αίματος έχεις;
Ομάδα Α.
-Είδες μόνο το δωμάτιο των κοριτσιών; -Ναι.
Έχουμε και ταράτσα.
-Να σε ξεναγήσουμε; -Πάμε;
Θα το ήθελα πολύ.
Δείξτε μου τα κατατόπια.
-Εντάξει, ξεναγέ. -Είμαι ο ξεναγός;
-Παρακαλώ. -Τι ώρα είναι;
Δύο και κάτι, οπότε πρέπει να φύγω.
-Κι εγώ. Ναι, έχω κάτι να κάνω. -Φεύγεις;
Το ξέχασα. Είχα κανονίσει με έναν φίλο.
-Τα λέμε μετά. -Ναι.
-Συγγνώμη. Θα τα πούμε το βράδυ; -Ναι, τα λέμε.
-Τέλειο. -Αυτό είναι το playroom.
Το διαβόητο...
-Τι αφράτα μαξιλάρια. -Δεν είναι;
Βλέπουμε ταινίες και παίζουμε παιχνίδια.
Τέλειο. Θα μπορούσαμε...
Είναι πολύ ωραίο.
Βλέποντας την εκπομπή, νομίζω πως όλοι έρχονται και αράζουν εδώ.
Μου φάνηκε πολύ ωραίο.
Κι εμείς βλέπαμε επεισόδια του Terrace House μαζί.
-Κοίτα να δεις. Έχει τρελή ζέστη. -Ορίστε.
-Πολλή ζέστη. -Πάρα πολλή.
Είναι ωραία να ανεβαίνεις εδώ για ποτό το βράδυ.
-Πίνεις; -Δεν πίνω καθόλου.
Έχεις κοκκινίσει ήδη.
Κοκκινίζω εύκολα.
-Κι εγώ. -Δείχνεις να σηκώνεις το ποτό.
Κοκκινίζω, αλλά μπορώ να πιω αρκετά.
Ελπίζεις να βρεις την αγάπη;
Θα το ήθελα πολύ.
Έχω να ερωτευτώ καιρό και το λαχταρώ.
Είπες πως πάει ενάμισης χρόνος.
Πέρασε πολύ γρήγορα.
Μήπως να... Ένα μαμούνι!
-Δεν τα μπορείς; -Όχι, αυτό ήταν...
-Ήταν νυχτοπεταλούδα; -Νομίζω.
Με τις πεταλούδες τα πάω καλά, με τις νυχτοπεταλούδες όχι.
-Μήπως να πάμε μέσα; -Ναι, έχει πολλή ζέστη.
Γιατί να υπάρχουν μαμούνια;
10:00 μ.μ.
Έχεις δουλειά;
Εγώ; Ναι, λίγη.
Τελείωνα το πρόγραμμα για...
Κατάλαβα.
Ήρθε.
Τι λέει; Είμαι ο νέος παίκτης. Γεια, φίλε.
Τι πράγμα;
-Τι είπε; -Δεν κατάλαβα.
-Τι; -Τσάο.
-Γεια, είμαι ο Τζουζέπε. -Χαίρω πολύ.
Συγγνώμη για την ώρα.
Καλησπέρα. Χαιρόμαστε που ήρθες.
-Τι ωραίοι που είστε. -Καλησπέρα.
-Συγγνώμη. -Γιατί;
Είμαι αγχωμένος.
-Χαίρω πολύ, Τζουζέπε. -Χαίρω πολύ.
-Ρούκα. -Τζουζέπε.
-Ρουζέπε; -Τζουζέπε. Μπορείτε να με λέτε Πέπε.
-Πέπε; -Μπορείτε να με λέτε Πέπε.
-Στάσου, φοράς παπούτσια. -Κι εγώ το είδα.
Συγγνώμη.
Φάνηκα ξένος.
Κλασικό λάθος.
Πάω να τα αφήσω στην είσοδο.
Δεν κατάλαβα αν το έκανε για πλάκα.
Ξέχασε να βγάλει τα παπούτσια του. Τι έκπληξη.
-Ένας, δύο, τρεις. Είναι κι άλλοι δύο; -Ναι.
Η μία θα γυρίσει αύριο και η άλλη σε λίγο.
ΠΗΓΑ ΣΤΗ ΔΟΥΛΕΙΑ - ΕΜΙΚΑ
-Η άλλη παίκτρια ήρθε σήμερα. -Θα τις δω σήμερα;
Με τι ασχολείστε;
-Αυτήν τη στιγμή, είμαι ηθοποιός. -Ηθοποιός; Τέλεια.
-Πόσων χρονών είσαι; -Είμαι 26.
-Είμαστε συνομήλικοι; Του '92; -Γεννήθηκα το '93.
Είμαι λίγο μεγαλύτερος.
-Φτιάχνω μάνγκα. -Είσαι καλλιτέχνης μάνγκα;
Φτιάχνεις μάνγκα. Τι ιστορίες;
ΤΖΟΥΖΕΠΕ ΝΤΟΥΡΑΤΟ, 26 ΚΑΛΛΙΤΕΧΝΗΣ ΜΑΝΓΚΑ
-Κυρίως ρομαντικές κομεντί για άντρες. -Ενδιαφέρον.
-Τέλειο. -Θα ήθελα να διαβάσω.
Θα σου τα δείξω.
Εσύ με τι ασχολείσαι;
-Στο Murasaki Sports, με ημιαπασχόληση. -Κατάλαβα.
-Κι εσύ; -Είμαι εικονογράφος.
-Τέλεια. -Είστε στον ίδιο χώρο.
-Όντως. -Ίσως είμαστε ανταγωνιστές.
Θα ανταγωνιστούμε; Δεν ξέρω.
Σε παρακαλώ, μάθε μου ό,τι ξέρεις.
Το επόμενό μου μάνγκα θα εκδοθεί σύντομα.
Θα ξεκινήσω σειρά μάλλον.
-Έχεις και σειρά; -Τώρα θα κάνω την πρώτη.
Στο περιοδικό Big Comic Spirits.
-Τέλειο. -Σοβαρά;
Μέχρι τότε, δουλεύω ως μοντέλο για να βγάζω χρήματα.
-Για να πληρώνω το νοίκι. -Κατάλαβα.
Πότε ξεκινά η σειρά;
Δεν ξέρω ακριβώς, κάπου μέσα στον Οκτώβριο.
-Πολύ κοντά. -Ναι, σύντομα.
-Τι θέμα έχει; -Βασίζεται πάνω-κάτω στη ζωή μου.
Είναι για έναν ξένο που μετακομίζει στην Ιαπωνία...
-Είναι πολύ πιο σπασίκλας από μένα. -Ναι;
Αλλά και πολύ πιο όμορφος.
Μια μέρα, τον βρίσκουν από πρακτορείο μοντέλων.
Γίνονται διάφορα και μετά ερωτεύεται.
Είναι και παρθένος, οπότε...
Δεν έχει εμπειρία και τα πράγματα περιπλέκονται.
Επίσης, επειδή είμαι Ιταλός, τονίζω τις πολιτισμικές διαφορές.
-Ανάμεσα στην Ιαπωνία και την Ιταλία. -Ιταλός;
-Ναι, είμαι απ' την Ιταλία. -Μάλιστα.
Ελπίζω να είναι ενδιαφέρον. Θα δούμε.
-Κατάλαβα. -Γεννήθηκες στην Ιταλία;
Ναι, και μεγάλωσα εκεί.
Μετακόμισα στην Ιαπωνία πριν τεσσεράμισι χρόνια.
-Έχεις φάει για βράδυ; -Για βράδυ;
-Έχεις φάει; -Ναι. Δουλεύω και ως μαθητευόμενος.
Θα συνεχίσω μάλλον μέχρι την επόμενη εβδομάδα.
Είμαι βοηθός της καλλιτέχνιδας Κέικο Νίσι.
-Κέικο Νίσι; -Ναι, γράφει για κορίτσια.
Στο στούντιο όπου δουλεύουμε έχει φαγητό.
Έφαγα εκεί για βράδυ.
-Θα είσαι κουρασμένος. -Ναι, αρκετά.
-Να σου δείξω το δωμάτιό μας; -Τέλεια, ναι.
Ανυπομονώ.
-Να πάρουμε τα πράγματα. -Τέλειο σπίτι.
Δεν πιστεύω πόσο πολυτελές είναι.
Καταλαβαίνω γιατί μπήκα με τα παπούτσια.
-Μένω καιρό στην Ιαπωνία, αλλά... -Το ξεχνάς ακόμη;
-Όχι, πρώτη φορά. -Ήσουν αγχωμένος;
Δεν έχω ξαναπάει σε τόσο πολυτελές σπίτι και μάλλον νόμιζα πως είμαι στην Ευρώπη.
"Είμαι στην Ιταλία".
-Θεέ μου, νόμιζες πως είσαι στην Ιταλία; -Δεν ξέρω.
-Τρομερό. -Δεν το πιστεύω αυτό που έκανα.
Εντάξει. Πάω να πάρω τα πράγματά μου.
Θα δουλέψω εκεί λιγάκι.
-Τρομερό. -Είναι λίγο ακατάστατα.
Μην ανησυχείς.
Μου αρέσει εδώ.
-Είναι ωραία; -Ναι, μ' αρέσει. Πού μπορώ να...
-Εγώ είμαι εδώ. -Κι εγώ σ' αυτό το κρεβάτι.
Συνεπώς...
Θα κοιμηθώ σ' αυτό το κρεβάτι μαζί σου;
Για να δούμε. Τι να κάνουμε;
-Εδώ; -Θα δυσκολευτείς στην κουκέτα.
Πώς είναι;
Μια χαρά θα είμαι.
-Ροχαλίζετε; -Όχι.
-Δεν ροχαλίζω, έτσι δεν είναι; -Όχι, αλλά μιλάει στον ύπνο του.
Δεν με ενοχλεί, απλώς καμιά φορά τρομάζω.
Μια φορά φώναξε "Εσύ!"
-Έτσι. -"Εσύ!"
-Και χθες... -Σταμάτα. Σοβαρά;
Έλεγες "Πες μου γιατί".
Καμιά φορά είναι έντονο. Εσύ ροχαλίζεις;
Ναι, και είμαι εκεί επάνω, οπότε, θα ακούγομαι στερεοφωνικά.
Σε όλο το σπίτι.
-Πίνεις; -Ναι.
-Να πιούμε ένα ποτάκι; -Ευχαρίστως.
-Ας πιούμε για το καλωσόρισμα. -Πάμε.
Ευχαριστώ.
-Ωραίος ο Πέπε. -Μου αρέσει η ενέργειά του.
-Είναι πολύ χαρούμενος. -Φαίνεται ωραίος τύπος.
-Άλλαξε αμέσως την ατμόσφαιρα. -Σωστά.
-Είχαν γίνει κουραστικά τα πράγματα. -Κι εγώ το ένιωσα.
Τα αγόρια δεν το 'χουν με τη συζήτηση.
Ναι, πάσχιζαν.
Δεν μπορούσαν.
Είναι εντυπωσιακό το ιταλικό ταμπεραμέντο. Άλλαξε τη διάθεση αμέσως.
Έσπασε τον πάγο ξεχνώντας να βγάλει τα παπούτσια του.
Το ήξερε. Τα παπούτσια των άλλων ήταν στην είσοδο.
-Επίτηδες το έκανε; -Φυσικά.
-Ιταλικό αστείο; -Ακριβώς.
Είμαι σίγουρος,
επειδή είναι η κίνηση του Ζακιγιάμα.
Είδατε ότι ντύνεται και σαν Ιταλός;
-Όντως. -Είναι σαν Ιταλός πρωτευουσιάνος.
Έχουμε την ιταλική εκδοχή του Ζακιγιάμα;
Ναι, σε πολύ πιο όμορφη έκδοση.
-Θα έχει ενδιαφέρον. -Πολύ ενδιαφέρων χαρακτήρας.
-Πολύ πρόσχαρος. -Τι ζωντάνια.
Έχει και ξεκάθαρο όραμα για τη δουλειά του.
-Δουλεύει σκληρά. -Τέλεια.
Θέλω να ακούσω τη γνώμη του για το όνειρο του Ρούκα
-να δουλέψει στη Marvel. -Θα έχει ενδιαφέρον.
Νομίζω πως θα τον συμβουλεύσει γλυκά. Θα του πει "Υπέροχο όνειρο".
Πρέπει να γράψει κόμικ βασισμένο στον Ρούκα.
-Θα μπορούσε. -Ο τίτλος θα ήταν Ο Νεαρός Νισινόιρι.
"Παρακολουθήστε καθώς προσπαθεί να πετάξει ιστούς".
-"Στο σημερινό επεισόδιο..." -"Σήμερα, ο Ρούκα πέταξε ιστό".
Η Έμικα είναι πολύ ήσυχη ακόμη.
-Ήταν χαμηλών τόνων. -Ίσως είναι λίγο ντροπαλή.
-Δείχνει ώριμη για 21 ετών. -Συμφωνώ.
Aν άνοιγε δικό της μπαρ, θα γέμιζε με ώριμους κυρίους.
Ναι, μπορώ να τη φανταστώ τρομερά δημοφιλή.
Πες για το περιστατικό με το έντομο, Τοριτσάν.
-Σε έχασε εκεί, έτσι; -Ναι.
Πετάχτηκε πάνω και είπε "Αηδία, ένα μαμούνι".
Δικαιολογείται τέτοια αντίδραση για ένα ζωύφιο;
Ήταν άτυχος που ήταν νυχτοπεταλούδα, ενώ του αρέσουν οι πεταλούδες.
Δεν ξέρω. Τι λέτε;
Μπορούμε να συμφωνήσουμε
πως μόνο εσύ δείχνεις κάποια συμπάθεια προς αυτόν.
Η νέα πληροφορία δεν επηρεάζει καθόλου τη γνώμη μας.
Έχουμε δει πολλά περίεργα πριν από αυτό το περιστατικό.
-Αμέτρητα. -Γιατί η νυχτοπεταλούδα;
Η νυχτοπεταλούδα σού κατέστρεψε την ψευδαίσθηση;
Αυτή η σκηνή δεν μας αλλάζει καθόλου την άποψη.
Λέμε "Άντε πάλι τα ίδια".
-Θέλω κι άλλα. -Αναρωτιέμαι τι κοπέλες αρέσουν στον Πέπε.
-Ναι. -Κι εγώ.
Αν του αρέσει η κλασική ομορφιά, όπως η Χαρούκα;
-Λογικό. -Μάλλον είναι ο τύπος του.
Θα είχε σουξέ στο εξωτερικό.
-Νομίζω και στη Χαρούκα θα αρέσει. -Φυσικά.
Θα ήθελα να τον δω να παίζει λίγο μαζί της.
Μια φορά. Επειδή πάντα έχει το πάνω χέρι εκείνη.
-Αλλά φαίνεται γλυκός κι ευγενικός. -Ευγενέστατος.
-Όντως. -Γλύκας ο Πέπε.
-Ναι. -Τι αστείο όνομα.
-Γλύκας ο Πέπε. -Αυτό.
11:30 μ.μ.
Καλώς την.
Ήρθα.
Ήρθε ένας νέος παίκτης σήμερα.
-Αλήθεια; Ωραία. -Είναι στο δωμάτιο των αγοριών.
-Θέλεις ένα ποτό; -Ναι, θα ήθελα.
Έρχονται.
Ποιος θέλει μπίρα;
-Καλώς ήρθες. -Ευχαριστώ.
Θέλαμε να πιούμε ένα ποτό για το καλωσόρισμα.
-Χαίρω πολύ. Είμαι ο Τζουζέπε. -Γεια σου, Έμικα.
Μπορείς να με λες Πέπε.
-Πέπε; -Ναι.
-Ποιος θα πιει; -Με τι ασχολείσαι;
-Ζωγραφίζω μάνγκα. -Αλήθεια; Τέλειο.
-Είπες να το πετάξω; -Από πού είσαι;
-Απ' την Ιταλία. -Μάλιστα.
-Μεγάλωσες στην Ιαπωνία; -Αυτό;
-Γεννήθηκα και μεγάλωσα στην Ιταλία. -Να κάτσουμε;
-Ξέχασα πως ήμουν όρθια. -Να τα αφήσω εδώ;
-Δουλεύεις εδώ; -Βάλ' το πιο εκεί.
-Καλώς ήρθατε. -Ευχαριστούμε.
-Εις υγείαν! -Εις υγείαν!
-Πολύ ωραίο. Πεντανόστιμο. -Ναι, πολύ καλό.
-Πόσων χρονών είσαι; -Είμαι 26.
Έναν χρόνο μεγαλύτερος απ' τον Σοχέι.
Ελπίζω να γίνουμε όλοι καλοί φίλοι.
-Κι εγώ. -Κι εγώ.
Θα πετάω καμιά κοτσάνα στα Ιαπωνικά πού και πού,
οπότε, σας παρακαλώ να με διορθώνετε.
-Δεν είπες τίποτα παράξενο ως τώρα. -Ναι.
-Θα ήθελα να μας μαγειρέψεις. -Μαγειρεύεις καλά;
-Μαγειρεύω. -Να μας μαγειρέψεις.
-Λατρεύω τα μακαρόνια. -Να κάνεις.
-Θα μαγειρέψω. -Κι εμένα μ' αρέσουν.
-Και ο Ρούκα κάνει ζυμαρικά. -Αλήθεια;
-Η σπεσιαλιτέ είναι μακαρόνια με μπρόκολο. -Με μπρόκολο;
Δεν το ξέρω.
-Θα ήθελα να το δοκιμάσω. -Εγώ το δημιούργησα.
-Μόνο μπρόκολο έχει; -Ναι, μόνο μπρόκολο.
Αλλά έτσι ξεκινάει. Και η καρμπονάρα κάπως έτσι άρχισε.
-Από υλικά που περίσσεψαν. -Δεν το ήξερα.
Μια μέρα, κάποιος είχε μόνο πεκορίνο και μπέικον στο ψυγείο,
κι έτσι δημιουργήθηκε η καρμπονάρα.
Σε 100 χρόνια από τώρα, θα έχουμε τα μακαρόνια με μπρόκολο.
-Του Ρούκα. -Ναι, θα γίνει...
-Σπεσιαλιτέ; -Ναι, κυρίως πιάτο.
-Όλοι θα το λατρεύουν. -Ανυπομονώ.
-Θα ζεις τότε; -Θα έχεις πεθάνει.
-Θα ζήσω μέχρι να πιάσει. -Πρέπει να το δεις με τα μάτια σου.
-Έκανα Ιταλικά στο πανεπιστήμιο. -Αλήθεια;
-Έχω ξεχάσει τα πάντα. -Καταλαβαίνεις το "τσάο";
Ιταλικό είναι;
-Ναι. -Τι νόμιζες;
Νόμιζα πως ήταν αργκό της νεολαίας.
-Ούνο, ντούε... -Ντούε.
-Τρε. -Τρε; Κουάτρο.
-Ξέρεις ποιο είναι το πιο αστείο; -Ποιο;
Το τσίνκουε.
-Τέλειο. -Αστείο δεν είναι;
-Όταν μετράς ως το δέκα... -Οι Ιάπωνες γελάνε με το πέντε.
Ένα, δύο, τρία, τέσσερα, η αργκό για το πέος.
Άρχισες να κάνεις μάνγκα αφού ήρθες στην Ιαπωνία;
Άρχισα να ζωγραφίζω κόμικς στα 16.
-Το κάνεις καιρό. -Ναι, αρκετό.
Οι ιαπωνικοί εκδοτικοί οίκοι...
Τους έπαιρνα μιλώντας σπαστά Ιαπωνικά,
μεγάλες εταιρείες, όπως η Shogakukan,
και μου έλεγαν "Έλα να μας δείξεις τη δουλειά σου".
Αν τους αποδείξεις το ταλέντο σου, σου δίνουν μια ευκαιρία.
-Βλέπουν όλα όσα τους στέλνουν; -Ναι, διάβασαν τη δουλειά μου.
Μου άρεσε πολύ που είδαν τη δουλειά μου.
Έτσι αποφάσισα να γίνω καλλιτέχνης μάνγκα στην Ιαπωνία.
-Τρομερό. -Απίθανο.
Η Ιαπωνία είναι τέλεια.
Ξέρεις με τι θα ήθελες να ασχοληθείς στο μέλλον;
Θα ήθελα να δουλεύω σε έναν χώρο με ευκαιρίες καριέρας για τις γυναίκες.
Τι σκέφτεσαι, για παράδειγμα;
-Θα ήθελα να γίνω αεροσυνοδός. -Τέλειο ακούγεται.
-Μπορώ να σε φανταστώ να το κάνεις. -Αλήθεια;
Θα ήθελα να κάνω κάτι που να έχει νόημα.
Γιατί ποιον λόγο ήρθες στο Terrace House, Πέπε;
Είναι παρόμοιος με τον λόγο για τον οποίο γράφω τις ιστορίες μου.
Οι Ιάπωνες έχουν μια εικόνα για τους Ιταλούς.
Ότι είναι γλοιώδεις και όλο φλερτάρουν.
-Ότι τους αρέσει το ποδόσφαιρο. -Αυτό ισχύει.
Θα ήθελα να ξεκαθαρίσω ποια στερεότυπα ισχύουν και ποια όχι.
Θα ήθελα να μπορώ να επηρεάσω
το πώς βλέπουν οι Ιάπωνες την Ιταλία και την κουλτούρα της.
Δηλαδή, δεν την πέφτεις σε όλες;
-Όχι, δεν είμαι έτσι. -Ενδιαφέρον.
Πίστευα πως οι Ιταλοί φλερτάρουν συνέχεια.
-Κι εγώ. -Είσαι ντροπαλός, Πέπε;
-Είμαι λίγο. -Αλήθεια;
Κοκκινίζω όταν μιλάω με κάποια που μου αρέσει.
-Πάμε για ύπνο; -Ναι.
-Θα είσαι πτώμα. -Είμαι λίγο.
-Εντάξει, πάμε για ύπνο. -Ώρα για ύπνο.
-Καληνύχτα. -Έτοιμοι;
-Καληνύχτα. -Καληνύχτα.
TERRACE HOUSE ΤΟΚΙΟ 2019-2020
Υποτιτλισμός: Νίνα Ζβε